# metadata.dc.description.abstract[].value
La major part de persones esperem les vacances amb ganes. Tanmateix, sovint els primers dies, ens notem una mica aixafats, com si ens faltés alguna cosa. Fins i tot hi ha persones que passen tot l'estiu amb símptomes clínics de depressió. 'És clar, és que estàvem massa cansats i necessitàvem uns dies per refer-nos, i les vacances són massa curtes', potser pensem, per justificar-ho. L'any 2004, però, es va descriure un trastorn hormonal associat als períodes de vacances que predisposa cap a la tristor, el cansament i la depressió. Es coneix amb el nom d'estrès vacacional o davallada estiuenca, i segons alguns informes sembla que cada vegada és més habitual.

# metadata.dc.source[].value
Divulgació i Premsa (Genètica, Microbiologia i Estadística)